Гунхилд Берг

Гунхилд Берг (20 декември 1888 – 10 септември 1961 година) била шведски книжевен историчар, патеписец и новинар во весници. Таа била втората Швеѓанка која се стекнала со докторат по историја на литературата. Шведската академија ја ангажирала во текот на 1950-тите да пишува извештаи за двајцата италијански писатели номинирани за Нобеловата награда за литература , Алберто Моравија и Рикардо Бакели .
 Живот 
Гунхилд Берг била родена на 20 декември 1888 година во Јевле. Таа била ќерка на главниот лекар на окружната болница, Карл Аксел Берг и неговата сопруга Алфилд Берг. Таа имала четири браќа и сестри, Гунар, Рагнар, Ејнар и Карин. Таа го посетувала факултетот Витлокска школа во Стокхолм, каде го добила своето уверение за завршување на училиштето во 1907 година. Истата година била примена на Универзитетот во Упсала за да студира книжевна историја и јазици.

Во 1911 година, таа дипломирала, а во 1914 година, се стекнала со лиценца за филозофија. На 26 мај 1916 година ја одбранила својата докторска дисертација по историја на книжевноста како втора Швеѓанка што го сторила тоа, на тезата со наслов Книжевната критика во Шведска во текот на 17 и 18 век.

Берг потоа се посветила на студиите на шведскиот поморски офицер, сликар, автор и неокласичен архитект Карл Август Еренсвард. Во 1916 и 1917 година, таа објавила неколку негови писма и раскази во два тома.
Таа потоа почнала да патува во Рим и продолжила да патува сè додека не одлучила да остане и да живее таму од 1920 година. Помеѓу 1922 и 1925 година, таа ги објавила собраните дела на Еренсвард во три тома. Покрај литературните дела, таа се занимавала и со известување за весници и списанија.

Гунхилд Берг останала немажена во текот на нејзиниот живот. Таа починала на 10 септември 1961 година во Рим. Погребана е на гробиштата Верано.

 Публикации 
Публикациите на Берг вклучуваат
 Писмата на К. А. Еренсвард (ед. 1916–1917)
 Списи на Карл Август Еренсвард (ед. 1922–1925)
 До Палестина (1947)

 Библиографија 





 Наводи 

Категорија:Статии со hCards
Категорија:Апсолвенти на Упсалскиот универзитет
Категорија:Починати во 1961 година
Категорија:Родени во 1888 година
Категорија:Шведски новинари